CELEX: 32006D0720
Language: mt
Date: 2006-10-23 00:00:00
Title: Deċiżjoni tal-Kummissjoni tat- 23 ta' Ottubru 2006 dwar l-awtorizzazzjoni għat-tqegħid fis-suq taż-żejt tad- diacylglycerol veġetali bħala ikel ġdid skond ir-Regolament (KE) Nru 258/97 tal-Parlament Ewropew u tal-Kunsill (innotifikata taħt dokument numru C(2006) 4971)

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               392
            
         DEĊIŻJONI TAL-KUMMISSJONI
   tat-23 ta' Ottubru 2006
   dwar l-awtorizzazzjoni għat-tqegħid fis-suq taż-żejt tad-diacylglycerol veġetali bħala ikel ġdid skond ir-Regolament (KE) Nru 258/97 tal-Parlament Ewropew u tal-Kunsill
   (innotifikata taħt dokument numru C(2006) 4971)
   (It-test bl-Ingliż biss huwa awtentiku)
   (2006/720/KE)
   IL-KUMMISSJONI TAL-KOMMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat it-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 (1), u b'mod partikolari l-Artikolu 7 tiegħu,
   Billi:
   
               (1)
            
            
               Fis-17 ta' April ta' l-2002 Archer Daniels Midland Company (“ADM”) għamlu talba lill-awtoritajiet kompetenti ta' l-Olanda sabiex jqiegħdu fis-suq iż-żejt tad-diacylglycerol veġetali bħala ikel ġdid għall-użu fiż-żjut tat-tisjir, pejsts ibbażati fuq ix-xaħam, taħwir ta' l-insalati, majoneż, preparazzjonijiet ta' xarbiet li jiġu ppreżentati bħala sostitut għal ikla waħda jew iktar mid-dieta ta' kuljum, prodotti tal-ħami u prodotti li huma tat-tip tal-jogurt;
            
         
               (2)
            
            
               Fl-20 ta' Diċembru 2002 l-awtoritajiet kompetenti ta' l-Olanda ħarġu l-ewwel rapport ta' evalwazzjoni tagħhom. F'dak ir-rapport wasslu għall-konklużjoni li l-użu taż-żejt tad-diacylglycerol veġetali huwa mingħajr periklu għall-konsum mill-bniedem;
            
         
               (3)
            
            
               Il-Kummissjoni ressqet l-ewwel rapport ta' evalwazzjoni lill-Istati Membri kollha fil-21 ta' Jannar 2003;
            
         
               (4)
            
            
               Fi żmien il-perjodu ta' sittin jum imniżżel fl-Artikolu 6 (4) tar-Regolament (KE) Nru 258/97, tqajmu oġġezzjonijiet motivati dwar il-kummerċjalizzazzjoni tal-prodott skond dik id-dispożizzjoni;
            
         
               (5)
            
            
               L-Awtorità Ewropea dwar is-Sikurezza ta' l-Ikel (EFSA), fl-opinjoni tagħha dwar applikazzjoni mill-ADM għall-approvazzjoni taż-żejt tad-diacylglycerol veġetali (Żejt Enova TM) tat-2 ta' Diċembru ta' l-2004 (2), wasslu għall-konklużjoni li ż-żejt huwa mingħajr periklu għall-konsum mill-bniedem;
            
         
               (6)
            
            
               Fir-rigward tal-kontenut ta' trans aċdi grassi, l-EFSA rrakkomandaw li dan jitnaqqas sal-livell taż-żjut veġetali konvenzjonali li ż-żejt ġdid huwa intenzjonat li jissostitwixxi sabiex iż-żejt ma jkunx nutrizzjonalment ta' żvantaġġ għall-konsumatur;
            
         
               (7)
            
            
               Dwar xorb ippreżentat bħala sostituzzjoni għal waħda jew aktar mill-ikliet fid-dieta ta' kuljum tapplika d-Direttiva tal-Kunsill 89/398/KEE tat-3 ta' Marzu 1989, dwar l-approssimazzjoni tal-liġijiet ta' l-Istati Membri li għandha x'taqsam ma' l-ikel bil-ħsieb ta' użu (3);
            
         
               (8)
            
            
               Il-miżuri stipulati f'din id-Deċiżjoni jaqblu ma' l-opinjoni tal-Kumitat Permanenti dwar il-Katina Alimentari u Saħħet l-Annimali.
            
         ADOTTAT DIN ID-DEĊIŻJONI:
   Artikolu 1
   Iż-żejt tad-diacylglycerol veġetali kif speċifikat fl-Anness, jista' jitqiegħed fis-suq fil-Komunità bħala ikel ġdid għall-użu fiż-żejt għat-tisjir, fil-pejsts bbażati fuq xaħam, fit-taħwir ta' l-insalati, il-majoneż, il-preparazzjonijiet ta' xarbiet li jiġu ppreżentati bħala sostitut għal ikla waħda jew iktar mid-dieta ta' kuljum, prodotti tal-ħami u prodotti li huma tat-tip tal-jogurt.
   Artikolu 2
   L-ispeċifikazzjoni “żejt tad-diacylglycerol veġetali (mill-inqas 80 % ta' diacylglycerols)” trid tidher fuq it-tikkett tal-prodott hekk kif inhu jew fil-lista ta' ingredjenti ta' l-oġġetti ta' l-ikel li jkun dan jinsab fihom.
   Artikolu 3
   Din id-Deċiżjoni hija ndirizzata lill-ADM Kao LLC, 4666 East Faries Parkway, Decatur, IL 62526, USA.
   
      Magħmul fi Brussell, nhar it-23 ta' Ottubru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1. Kif l-aħħar emendat bir-Reglament (KE) Nru 1882/2003. (ĠU L 284, tal-31.10.2003, p. 1).
   
      (2)  Opinjoni tal-Bord Xjentifiku dwar il-Prodotti tad-Dijabete, tan-Nutrizzjoni u l-Allerġiji fuq talba mill-Kummissjoni relatata ma' applikazzjoni għat-tqegħid fuq is-suq taż-żejt Enova bħala ikel ġdid fl-UE tat-2.12.2004. Din l-opinjoni tista' tinstab fil-websajt ta' l-Awtorità Ewropea għas-Sigurezza ta' l-Ikel; il-Bord Xjentifiku dwar il-Prodotti Dietetiċi; in-Nutrizzjoni u l-Allerġiji.
   
      (3)  ĠU L 186, 30.6.1989, p. 27 kif l-aħħar emendata bid-Direttiva 1999/41/KE tal-Parlament Ewropew u tal-Kunsill tas-7 ta' Ġunju 1999, ĠU L 172 tat-8.7.1999, p. 38.
   
      ANNESS
      SPEĊIFIKAZZJONIJIET TAŻ-ŻEJT TAD-DIACYLGLYCEROL VEĠETALI
      
                  Sustanza/Parametru
               
               
                  Il-Kontenut
               
            
                  
                     Distribuzzjoni ta' l-Acylglycerol
                  
               
            
                  Diacylglycerols (DAG)
               
               
                  Mhux inqas minn 80 %
               
            
                  1,3-Diacylglycerols (1,3-DAG)
               
               
                  Mhux inqas minn 50.000000 %
               
            
                  Triacylglycerols (TAG)
               
               
                  mhux iktar minn 20 %
               
            
                  Monoacylglycerols (MAG)
               
               
                  Mhux iktar minn 5 %
               
            
                  
                     Kompożizzjoni ta' l-Aċdi Grassi (DAG, TAG, MAG):
                  
               
            
                  Oleic acid (C18:1)
               
               
                  Bejn 20 u 65 %
               
            
                  Linoleic acid (C18:2)
               
               
                  Bejn 15 u 65 %
               
            
                  Linolenic acid (C18:3)
               
               
                  Mhux iktar minn 15 %
               
            
                  Aċdi grassi saturizzati Trans aċdi grassi
               
               
                  Mhux iktar minn 10 %
               
            
                  
                     Oħrajn:
                  
               
            
                  Valur aċdu
               
               
                  Mhux iktar minn 0,5  mg KOH/g
               
            
                  Umdità u volatilità
               
               
                  Mhux iktar minn 0,1  %
               
            
                  Valur perossidu (PV)
               
               
                  Mhux iktar minn 1 meq/kg
               
            
                  Unsaponifiables
               
               
                  Mhux iktar minn 2 %
               
            
                  Trans aċdi grassi
               
               
                  Mhux iktar minn 1%
               
            
                  MAG monoacylglċeroli, DAG diaglyċeroli, TAG triaclglyċeroli
                  Il-komponenti ta' l-aċdi grassi huma derivati miż-żjut veġetali li jittieklu, b’ mod partikolari miż-żejt tas-sojja (Glycine max) jew miż-żejt tar-rapa (Brassica campestris, Brassica napus).